**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 69**

**din 13 iulie 2020**

**privind aprobarea proiectului ,,Stagiile de practică-calea de**

**tranziție spre angajare”, beneficiar Colegiul Silvic Bucovina Câmpulung Moldovenesc, prin Programul Operațional Capital Uman (POCU)**

Consiliul Local al municipiului Câmpulung Moldovenesc, întrunit în şedinţa extraordinară din data de 13 iulie 2020;

Având în vedere:

-Referatul de aprobare al primarului municipiului Câmpulung Moldovenesc, înregistrat la nr. 17357 din 09.07.2020;

-Raportul de specialitate al Direcției economice din cadrul primăriei municipiului Câmpulung Moldovenesc, înregistrat la nr. 17359 din 09.07.2020;

-Avizul Comisiei de specialitate a Consiliului Local;

-Adresele Colegiului Silvic Bucovina Câmpulung Moldovenesc nr. 3288/06.06.2020 și 3289/06.06.2020;

-Prevederile Ghidului Solicitantului – Programul Operațional Capital Uman (POCU), finanțat din Fondul Social European (FSE), Cererea de proiecte POCU/633/6/14;

-Art. 53 alin. (1) din Legea finanțelor publice locale nr. 273/2006, cu modificările și completările ulterioare;

-Art. 105 alin. (2), lit. k) din Legea nr. 1/2011 a educației naționale, cu modificările şi completările ulterioare;

În temeiul art. 129 alin. (2) lit. d) și alin. (7) lit. a), art. 139 alin. (3) lit. a) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul Administrativ, cu modificările şi completările ulterioare,

**H O T Ă R Ă Ș T E:**

**Art.1**.Se aprobă proiectul **,,Stagiile de practică - calea de tranziție spre angajare”**, beneficiar Colegiul Silvic Bucovina Câmpulung Moldovenesc, prin Programul Operațional Capital Uman(POCU), Cererea de proiecte POCU/633/6/14, conform anexei care face parte integrantă din prezenta hotărâre.

**Art.2**.Se aprobă valoarea totală a proiectului **,,Stagiile de practică - calea de tranziție spre angajare”** în cuantum de 2.364.827,94 lei inclusiv TVA.

**Art.3**.Se aprobă contribuția proprie a Municipiului Câmpulung Moldovenesc, cu suma de 47296,56 lei TVA inclus, reprezentând cofinanțarea cheltuielilor eligibile la proiectul **,,Stagiile de practică - calea de tranziție spre angajare”**.

**Art.4**.Se împuternicește doamna Popescu Ramona Carmen, să semneze toate actele necesare şi contractul de finanţare în numele Colegiului Silvic Bucovina Câmpulung Moldovenesc.

**Art.5**.Primarul municipiului Câmpulung Moldovenesc, prin aparatul de specialitate, și Colegiul Silvic Bucovina Câmpulung Moldovenesc vor aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,**  **Cîrmaci Nicolai** |  | **Contrasemnează:**  **SECRETAR GENERAL**  **AL MUNICIPIULUI**  **Erhan Rodica** |